CELEX: 32011R0783
Language: lv
Date: 2011-08-05 00:00:00
Title: Komisijas Īstenošanas regula (ES) Nr. 783/2011 ( 2011. gada 5. augusts ), ar kuru groza Regulu (ES) Nr. 724/2010, ar ko paredz sīki izstrādātus noteikumus par to, kā konkrētās zvejniecībās Ziemeļjūrā un Skagerakā īstenojami zvejas liegumi reāllaikā

6.8.2011   
            
            
               LV
            
            
               Eiropas Savienības Oficiālais Vēstnesis
            
            
               L 203/7
            
         KOMISIJAS ĪSTENOŠANAS REGULA (ES) Nr. 783/2011
   (2011. gada 5. augusts),
   ar kuru groza Regulu (ES) Nr. 724/2010, ar ko paredz sīki izstrādātus noteikumus par to, kā konkrētās zvejniecībās Ziemeļjūrā un Skagerakā īstenojami zvejas liegumi reāllaikā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 20. novembra Regulu (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (1), un jo īpaši tās 51. panta 3. punktu,
   tā kā:
   
               (1)
            
            
               Komisijas Regulas (ES) Nr. 724/2010 (2) 4. pants paredz, ka nozvejas robežlielumam jābūt 15 % (svara izteiksmē) no mencu, pikšu, saidu un merlangu mazuļu daudzuma vai, ja mencu daudzums paraugā pārsniedz 75 % no minēto četru sugu nozvejas vienā zvejas rīka iemetienā, nozvejas robežlielumam jābūt 10 % (svara izteiksmē) no minēto sugu mazuļu daudzuma.
            
         
               (2)
            
            
               Saskaņā ar Regulas (ES) Nr. 724/2010 I pielikumu paraugs jāņem, ja novērtējums liecina, ka vienā zvejas rīka iemetienā iegūst vismaz 300 kg mencu, pikšu, saidu un merlangu.
            
         
               (3)
            
            
               Kā tika norādīts apspriešanās laikā zvejniecības jautājumos par 2011. gadu, kas norisinājās 2010. gada 4. decembrī starp Savienību un Norvēģiju, ir lietderīgi Savienībai grozīt reāllaika zvejas liegumu sistēmas galvenos parametrus Ziemeļjūrā un Skagerakā, proti, nozvejas robežlielumu un attiecīgo zivju minimālo novērtēto daudzumu vienā iemetienā, lai šī sistēma būtu efektīvāka.
            
         
               (4)
            
            
               Tāpēc attiecīgi būtu jāgroza Regula (ES) Nr. 724/2010.
            
         
               (5)
            
            
               Zvejniecības un akvakultūras komiteja nav sniegusi atzinumu par šajā regulā paredzētajiem pasākumiem,
            
         IR PIEŅĒMUSI ŠO REGULU.
   1. pants
   Regulu (ES) Nr. 724/2010 groza šādi:
   
               1)
            
            
               regulas 4. pantu aizstāj ar šādu:
               “4. pants
               Nozvejas robežlielums
               1.   Nozvejas robežlielums, kuru sasniedzot zvejniecībās tiek noteikts zvejas liegums reāllaikā, kā minēts Regulas (EK) Nr. 1224/2009 51. pantā, ir zivju mazuļu daudzums, kas atbilst 10 % (svara izteiksmē) no 2. pantā minēto četru sugu kopējās nozvejas vienā zvejas rīka iemetienā.
               2.   Tomēr tad, ja mencu daudzums paraugā pārsniedz 75 % no minēto četru sugu kopējās nozvejas vienā zvejas rīka iemetienā, nozvejas robežlielums ir zivju mazuļu daudzums, kas atbilst 7,5 % (svara izteiksmē) no minēto četru sugu kopējās nozvejas vienā zvejas rīka iemetienā.”;
            
         
               2)
            
            
               regulas I pielikumā 3. punktu aizstāj ar šādu:
               
                           “3.
                        
                        
                           Paraugu ņem, ja novērtējums liecina, ka vienā zvejas rīka iemetienā iegūst vismaz 200 kg mencu, pikšu, saidu vai merlangu jebkādā kombinācijā.
                           
                                       a)
                                    
                                    
                                       Parauga minimālais apjoms ir 200 kg mencu, pikšu, saidu vai merlangu jebkādā kombinācijā.
                                    
                                 
                                       b)
                                    
                                    
                                       Paraugs jāņem tā, lai tas atspoguļotu nozvejas sastāvu attiecībā uz četrām minētajām sugām.
                                    
                                 
                                       c)
                                    
                                    
                                       Ja tas ir lietderīgi nozvejas apjoma dēļ, paraugu ņem no nozvejas sākuma, vidus un beigu daļas.”
                                    
                                 
                     
         2. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 5. augustā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 343, 22.12.2009., 1. lpp.
   
      (2)  OV L 213, 13.8.2010., 1. lpp.